NaiveNeuron/SloPal huggingface dataset:
Žiak, Miroslav, poslanec NR SR (2021-02-03):
Dámy a páni, práve sme sa stali, stali svedkami absolútnej arogancie a v otvorenom boji proti demokratickým princípom. Fašistickí poslanci okolo Mariana Kotlebu bez ohľadu na to, či sú teraz s ním, alebo sú proti, sa naplno a v plnej kráse ukazujú ako extrémisti. Dovoľte mi však ešte jednu poznámku na úvod. Ak si odídenci okolo tu prísediaceho Milana Mazureka myslia, že majú väčší politický potenciál a so svojou novou politickou stranou budú vedieť lepšie spolupracovať s inými, tak vám za SaS odkazujem, že zabudnite. A chcete poznať dôvod? Presne pre tento váš absurdný návrh, ktorým chcete vypustiť všetky paragrafy obsahujúce trestné činy extrémistického charakteru. Pán Mazurek, vy sa skutočne nehanbíte takto otvorene bojovať za beztrestnosť svojich činov? Vraj ste odišli preto z Ľudovej strany Naše Slovensko, lebo ste sa báli, že by bol pán Kotleba právoplatne odsúdený a so stranou by ste nespravili nič. Zároveň si týmto chcete poistiť vašu vlastnú beztrestnosť, evidentne chcete úplne bez zábran hádzať dlažobné kocky po každom, kto nebude súhlasiť s vaším názorom alebo s návrhom. Je to presne vaša taktika. Celý parlament bol svedkom, keď ste chceli použiť silu na mňa, a to som len použil vlastne vaše rovnaké metódy. Dokonca sa mi aj vaši priaznivci vyhrážali, že ma zbijú, a vyhrážali sa mojej rodine. Aj na toto chcete beztrestnosť? Veď to už je len krok k holokaustu a vyvražďovaniu nepohodlných, nielen Židov, ale všetkých, ktorí nebudú zapadať do tej vašej koncepcie. Zároveň to dokazuje, ako by ste vy vládli. Veď ste v opozícii a dokážete predložiť takýto návrh. Čo by bolo, keby ste boli vo vláde, vo vládnej koalícii? Čoho by sme sa dožili? Nových židovských hviezd, pamätníku Jozefa Tisa alebo Hitlera, alebo hákových krížov? Veď povedzte už úprimne, čo zamýšľate s touto krajinou a s týmito holými hlavami, v ktorých pravdepodobne niečo chýba. Stačí, keď sa pozriem na členov, a teda i bývalých členov Ľudovej strany Naše Slovensko, pán Ďurica – odsúdený za neonacizmus, Mazurek – odsúdený za hanobenie národa a rasy, pán Mizík, vlastne ten nevie robiť ani s počítačom, a pán Kotleba, ktorý rozdáva šeky 1 488 a tvári sa pri tom, že nevie, čo to znamená. Ste jasným symbolom popretia demokracie a všetkých hodnôt, za ktoré naši predkovia bojovali. Ste hanbou tejto spoločnosti a buďte teda radšej ticho a nič neprekladajte. Rozpad vašej strany je najlepšou vecou, čo sa na Slovensku mohla stať za posledné mesiace. A dovolím si ešte prečítať jeden odkaz od učiteľa z Prievidze: „Miro, povedz, prosím ťa, tomu fašistickému knedlíkovi, že popierač holokaustu patrí do basy. Pozdravuje...“ (Prerušenie vystúpenia predsedajúcim.)
Jurinová, Erika, podpredsedníčka NR SR (2015-02-12):
Pán poslanec Kuffa.
Goga, Ľudovít, poslanec NR SR (2021-09-17):
Ďakujem za slovo. To, čo povedal už teraz aj Miloš, myslím, že s tým plne sa stotožňujem. Ja na doplnenie. Tento zákon samozrejme, že je zaujímavý. Myslím si, že prichádza veľmi, veľmi, veľmi neskoro. Iba dve také výtky k tomu, čo si tam, kolega, povedal, je, jedna vec tá cyklokoalícia. Ja som v spojení s pánom Petrom Klučkom, ktorý je predstaviteľom cyklokoalície už niekoľko rokov a bavíme sa o tejto téme. Bol som aj na pracovných stretnutiach na ministerstve dopravy a tak, tak on mi o tomto probléme hovoril už dávno, tak isto aj tie medzinárodné skúsenosti. Viem, že napríklad v Španielsku je, myslím, pokuta do 300 eur, pokiaľ vodiči nedodržia tú vzdialenosť. Takže všade je to už legislatívne pripravené a keď si spomenul ešte také niečo, že politika, že ako opozícia, koalícia, akože tento problém už tu bol niekoľko razy, dokonca myslím si, že v minulom volebnom období, mám pocit, že opozičná strana SaS-ka niečo také predkladala a vy ste to neschválili, takže, a ešte v roku 2012-2016 ste boli ako SMER sami vo vláde a takéto niečo ste mohli určite schváliť, takže toto, myslím si, že u mňa neprejde. Vďaka, dovi. (Potlesk.)
Viskupič, Jozef, poslanec NR SR (2012-08-06):
Ďakujem, pán predsedajúci. Keďže viacero poslancov z nášho klubu je natoľko zhnusených a nedokážeme sa pozerať na to, ako budete o tomto návrhu hlasovať, že odchádzame preč a nezúčastníme sa takisto hlasovania. Ďakujem. (Potlesk.)
Hrušovský, Pavol, predseda NR SR (2012-02-29):
Panie poslankyne, páni poslanci, pýtam sa, či sa chce ešte niekto vyjadriť v rozprave. Ja sa, priznám sa, pán poslanec Matej, nerozumel celkom, či ste predložili procedurálny návrh, alebo čo ste žiadali vašim postojom od predsedajúceho. Nech sa páči, pána poslanca Mateja. Zapnite pána poslanca Mateja.
Paška, Pavol, predseda NR SR (2014-03-20):
Ďakujem pekne. Je sedem faktických poznámok. Končím možnosť sa prihlásiť s faktickou. Dámy a páni, je 12.02 hodín, prerušujem rokovanie, vyhlasujem obedňajšiu prestávku a budeme o 14.00 hodine pokračovať pravidelným bodom hodina otázok. A od 15.00 hodiny potom budeme pokračovať v rokovaní o predložených návrhoch. Ďakujem, dobrú chuť. (Prerušenie rokovania o 12.02 hodine.) (Pokračovanie rokovania o 14.00 hodine.)
B. Bugár, podpredseda NR SR: (2002-11-06):
Áno, nech sa páči, pán minister, máte slovo.
Grendel, Gábor, podpredseda NR SR (2021-01-29):
Pani poslankyňa Zemanová.
Podmanický, Ján, poslanec NR SR (2016-02-11):
Zrejme ste boli vtedy ešte nesústredený. Takže treba sa dobre vyspať, keď ide človek do roboty, oddýchnuť si, aby ste boli sústredený. Takže, pán poslanec, vy ste jeden z tých poslancov, ktorý tu nebol a ktorý si neplnil svoje povinnosti. A jediné, na čo ste sa zmohli, pán poslanec, vo svojom vystúpení, je, že ste sa pokúšali urážať Dušana Čaploviča. Pán poslanec, hanbite sa, toto vám vôbec nepristane. Možnože ste unavený, ale to vás neospravedlňuje, aby ste sa takýmto spôsobom vyjadrovali o pánovi exministrovi Čaplovičovi. To je človek, ktorý si zaslúži úctu a vážnosť, a nie takéto hlúpe urážanie, ako ste teraz predviedli. Za to sa, pán poslanec, hanbite, vy väčšinou v parlamente sa správate slušne, vráťte sa znova k slušnému správaniu. No a napokon, pán poslanec, hovorili ste o tej tretine učiteľov, žiadna tretina učiteľov nebola v štrajku, nebola to vôbec tretina učiteľov, nehovoriac o tom, že kto chcel sa tam prihlásiť, mohol tak urobiť cez tú webovú stránku Iniciatívy slovenských učiteľov. Vôbec to neboli reprezentanti... (Prerušenie vystúpenia časomerom.)
Viskupič, Jozef, poslanec NR SR (2015-05-15):
Áno, tak, pán poslanec Čaplovič, troška ste ma prekvapili. Hodnotím to tak, že je veľa právnikov, ktorí ublížili tejto krajine. A ak by som spojil vaše vystúpenie s vystúpením pani kolegyne Nicholsonovej, tak sa dostávame k absolútnej podstate. Dvaja právnici si vymysleli problém, prišli do pléna parlamentu, tvária sa, že to robia v mene a duchu Európskej únie a ochrany občanov a bavíme sa pod rúškom tým, že, teraz akurát čítam, že Európska komisia začala posudzovať premiérovu pomoc Váhostavu z hľadiska neoprávnenej štátnej pomoci. To by nás mohlo zaujímať! A tuto nejaké noviny akualne.sk hovoria o tom, že Európska komisia sa začína zaoberať pomocou Váhostavu ako neoprávnenou štátnou pomocou. Takže toto sú skutočné problémy. Ja som sa snažil iba vysvetliť, že nevieme, kto uhradí proces posudzovania. Myslím si, že existujú iné parametrické, iné dôvody, ako ochraňovať spotrebiteľa. A jedna veta v zákone, ktorú chcú poslanci presadiť, urobí viac škody ako úžitku. Čiže preto som navrhol, zídime z kratšej cesty dolu, netvárme sa, že vieme v tomto procese predbehnúť Európsku úniu, lebo nevieme, ide to zlou cestou. Vo Francúzsku to neprijali, to klamete. A preto už neviem, čo mám iné urobiť ako to, že som navrhol, aby tento zákon bol stiahnutý z rokovania parlamentu.
Kolíková, Mária, poslankyňa NR SR (2024-02-08):
Ďakujem veľmi pekne, Juraj. Osobitne, že si upozornil, že tie pozmeňujúce návrhy naozaj jeden nadväzoval na ďalší a opravovalo sa to, čo sa dalo v návrhu, potom sa dalo prvýkrát do pozmeňujúceho návrhu, potom sa to opravovalo ešte raz a toto jednoznačne ukazuje, že to jednoducho nie sú dôvody na skrátené legislatívne konanie. A už vôbec nie pre premlčanie, premlčanie, nie je tomu žiadny aleže žiadny dôvod pre skrátené legislatívne konanie. A vy meníte nielen lehoty, ale aj to ako vlastne plynie tá lehota, za akých podmienok sa prerušuje, a to je absolútne kľúčové pre to, či dôjde, alebo nedôjde k objasneniu trestného činu. A pán poslanec Gašpar to veľmi dobre vie ako bývalý policajný prezident, veľmi dobre to musí vedieť a musí vedieť veľmi dobre, ako to s tými znásilneniami je a ja verím tomu, že to vysvetlí tuto poslancovi Glückovi, ktorý naozaj proaktívne vystúpil a myslím si, že nie v zhode, ja sa domnievam, s vaším presvedčením a s vaším svedomím. Ja som o tom presvedčená, ja som o tom presvedčená, lebo mám dobrú vieru, že bývalý policajný prezident veľmi dobre vie, ako sa ťažko vyšetrujú trestné činy znásilnenia a vie, že to, čo sa stalo, že sa skrátila premlčiacia lehota z 20 rokov na 10 rokov, tak je fakt prúser pre túto koalíciu a že toto len tak ľahko nerozchodí. A keď ešte je tu takýto aktivista, mladý poslanec Glück, a ešte tvrdí, že to bolo naschvál, tak to akože je naozaj kardinálny problém. A pán poslanec Gašpar to veľmi dobre vie. A ja som fakt zvedavá, ako toto vysvetlíte vašim voličom, že toto ste chceli, ako povedal pán poslanec Glück, že sa to nestalo náhodou, bohužiaľ, ale že toto bol naozaj priamy úmysel, lebo tak to vysvetlil pán poslanec Glück, tak ja som naozaj veľmi, veľmi zvedavá, ako toto vysvetlíte vašim voličom.
Suja, Miroslav, poslanec NR SR (2023-02-08):
Ďakujem za slovo, pán podpredseda. Pán Mičovský, z úcty k vášmu veku, nie k vám, ale fakt k vášmu veku sa budem trošku krotiť, vy ste zradili lesníkov, ktorí vám verili, pre nás lesníkov ste obyčajný Judáš, ktorý za miesto u eštebáka Budaja zradil lesnícku komunitu na celom Slovensku. Vy tu idete niečo hovoriť o SPF-ku, niečo o drobných farmároch, koho ste vy vybrali, vy osobne za riaditeľa SPF, ale za riaditeľku. Človeka, čo bol prepojený s pozemkovou mafiou, ktorého priamo z úradu vyzdvihli policajti a zobrali a zavreli. Ženu, tú ste vybrali vy. Vy nemáte morálne právo tu vôbec vystupovať potom čo ste vy ako minister aj s kolegom nastvárali. Vďaka vám sú ľudia nútení pracovať v automobilkách, vďaka vám, lebo vy spolu s ekoteroristami ste zradili Slovensko, vyľudňujete vidiek aj pri tých územiach európskeho významu, aj pri prevode parkov alebo chránených území pod toho blázna. Vďaka vám, lebo vy ste nás tu zradil 75 na 75 a vy ste dovolil, aby to prešlo vašim hlasom. Ste obyčajný Judáš, nemáte morálne právo, a to sa krotím, tu vôbec vystupovať, vy. Môžte sa hanbiť, vy nikdy neobliekajte už lesnícku uniformu, človek ako vy ste zabil život na vidieku.
Vašečka, Richard, poslanec NR SR (2012-12-06):
Ďakujem za slovo. K obsahu vystúpenia pána Štefanca niekoľko poznámok. Chcel by som ešte pripomenúť, ako už spomínal aj pán poslanec Beblavý, že vláda vlastne hovorí o piatich percentách, pričom sa objavujú návrhy, ktoré hovoria o 7,5 percentách. To len ukazuje realitu, že v skutočnosti do školstva nepôjde viac peňazí, aj keď sa snažia uspokojiť požiadavky štrajkujúcich učiteľov, tie sa však netýkajú len platov. Teda vlastne do školstva nepôjde viac peňazí, ale časť z nich sa pretransformuje na iné, iné účely. Ďalšia vec, keď tak počúvam, po prvýkrát vo svojom živote ako člen parlamentu, rozpravu o štátnom rozpočte, tak je mi ľúto, že zväčša tu ide o politický marketing a že vlastne nie sme schopní alebo ochotní hovoriť ľuďom pravdu. Pán poslanec Štefanec odhalil niektoré konkrétne čísla, ktoré možno pán minister financií nerád počuje, nerád by o nich hovoril, pretože vyznievajú dosť nepríjemne. Ale pokiaľ vlády, či už táto, alebo akákoľvek iná, budú ľudí zavádzať, budú im manipulatívne podsúvať interpretáciu rôznych čísel, tak to nebude dobré. A ešte by som chcel nesúhlasiť s pánom poslancom Štefancom v tom, že on povedal, že urobil to, čo premiér. Ja si myslím, že pán premiér urobil inú vec. Pretože on roztrhal právoplatne Národnou radou schválený zákon, ktorý bol platný na území Slovenskej republiky. Pán Štefanec zatiaľ roztrhal len návrh zákona, čo je vyjadrením jeho nesúhlasu, ku ktorému sa pridávam. Ďakujem. (Potlesk.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami páni poslanci Susko, Mamojka, Halúz, končím možnosť prihlásiť sa s faktickými poznámkami. Nech sa páči, pán poslanec Susko.
Kotleba, Marian, poslanec NR SR (2018-09-17):
Vážený pán poslanec Dostál, ja iba jednu jedinú otázku. V čom ste vy konzervatívny? Pretože ak vy po tom všetkom, čo ste tu dnes predviedli, máte odvahu sám seba nazvať konzervatívny, tak naozaj sa tento svet začína asi otáčať opačným smerom.
Svrček, Miloš, poslanec NR SR (2021-10-01):
Vážený pán predsedajúci, vážený pán špeciálny prokurátor, vážené panie poslankyne, páni poslanci, dovoľte, aby som vás informoval o prerokovaní uvedenej správy vo výboroch. Predseda Národnej rady pridelil predmetnú správu na prerokovanie ústavnoprávnemu výboru a výboru pre obranu a bezpečnosť. Zároveň určil ústavnoprávny výbor za gestorský výbor a lehotu na prerokovanie predmetnej správy vo výboroch. Ústavnoprávny výbor a výbor pre obranu a bezpečnosť správu prerokovali a odporúčali ju vziať na vedomie. Ústavnoprávny výbor ako gestorský výbor odporúča správu špeciálneho prokurátora vziať na vedomie. Spoločná správa výborov o prerokovaní správy špeciálneho prokurátora bola schválená uznesením ústavnoprávneho výboru zo 16. septembra 2021. Týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov a predniesol návrh uznesenia Národnej rady. Pán predsedajúci, otvorte, prosím, rozpravu.
P. Hrušovský, predseda NR SR: (2005-01-19):
návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy . Prosím, aby za skupinu navrhovateľov predmetný návrh zákona, ktorý prerokúvame ako tlač 998, uviedol a odôvodnil pán poslanec Madej. Nech sa páči, pán poslanec.
Vlčan, Samuel, dočasne poverený minister pôdohospodárstva a rozvoja vidieka SR (2023-02-02):
Ďakujem za slovo, pán predsedajúci. Chcem sa poďakovať pánovi poslancovi predsedovi výboru Karahutovi za jeho pozmeňujúci návrh, ktorý vládny návrh novely zákona o ekologickej poľnohospodárskej činnosti skvalitňuje, a chcel by som podporiť poslancov o schválenie tohto zákona s týmto pozmeňujúcim návrhom. Ďakujem.
Gál, Gábor, minister spravodlivosti SR (2019-05-10):
Ďakujem pekne. Ja chcem z tohto miesta poďakovať tej pracovnej skupine – keďže nie som tiež trestný právnik -, ktorá na tom robila. Robilo na tom vyše dvadsať ľudí. Boli tam od probačných, mediačných po sudcov, po prokurátorov, ale predovšetkým tam boli zástupcovia advokátski, Advokátskej komory, ale hlavne ľudia z akademickej obce. Toto je konsenzus, ktorý sme vedeli uzavrieť. Ja som pragmatický človek a ja keď mám vyriešiť nejaký daný problém, ktorý už hraničí s tým, že vieme nastolovať spravodlivosť, lebo nevieme, lebo máme s tým laickým prvkom taký problém, že nevieme to obsadzovať. Tá teoretická vedecká rovina, áno, jednoznačne podporujem, ale na druhej strane súdny systém potrebuje riešenie už zajtra. Je to, bohužiaľ, už otázka dní, mesiacov. Nevieme obsadzovať tieto miesta, vôbec o to záujem nie je, čo povedal pán poslanec Kresák, to už idem do sfér, že v niektorých štátoch je povinná účasť vo voľbách a tieto krajiny považujeme za demokratické, právny štát. To je jedna stránka veci. Na druhej, keď sme aj mali záujem, tak to boli predovšetkým ľudia vo vyššom veku, ktorí sa nevedeli zúčastňovať pojednávania, niektorých dosť často, bohužiaľ, aj Pán Boh povolal k sebe a keď sa to zopakovalo, tak nie raz v nejednom konaní celé trestné konanie pred súdom sa muselo opakovať a potom sa nám stáva, že nevieme nastoliť spravodlivosť, lebo načo nám je spravodlivosť, keď odsudzujeme páchateľa po niekoľkých rokoch až desaťročiach. Čiže máme takúto praktickú a pragmatickú záležitosť s týmto a ja som otvorený na diskusiu v rámci druhého čítania a veľmi rád si podebatujem aj na pôde ústavnoprávneho výboru, aj na pôde ľudsko-právneho výboru a môžme to doriešiť nejakým kompromisom. Ďakujem pekne za pozornosť.
Blanár, Juraj, poslanec NR SR (2020-04-22):
Pán kolega Laurenčík, keď som si vás vypočul, tak mal som pocit z toho, že Slovensko je zaostalou krajinou, že v podstate sa tu nič neudialo a že teraz vstane ako Fénix z popola, lebo prišla táto koalícia, ktorá všetko napraví a bude to úplne skvelé. Len, bohužiaľ, keď sa pozrieme do programového vyhlásenia vlády, nie je tam žiaden termín, žiadne percento, žiaden záväzok, o ktorý by sme sa mohli oprieť, len také všeobecné frázy. Hovoríte o tom, že je dobré, keď sa vytvoril alebo vytvorí ministerstvo pre rozvinuté, pre nerozvinuté regióny, ale povedzme si otvorene, a to nechcete priznať, že práve minulé vlády, ktorej sme boli súčasťou, významným spôsobom pomohli nielen samotným zákonom, ale aj tým, že robili konkrétne veci v tejto oblasti a pani Remišová v podstate v tom bude len pokračovať. Podľa môjho názoru nič viacej nevymyslí. Hovoríte o posilnení NATO a EÚ. Nemusíme sa asi sporiť v tom, že tieto naše členstvá sú svojím spôsobom pre nás dôležité, je to náš priestor, avšak musíme byť aj kritickí a hovoriť, že je potrebné zlepšiť, ak sa tam niečo nevyvíja celkom dobre, ale to posilnenie ste v programovom vyhlásení nijakým spôsobom neopísali, ako to chcete vlastne urobiť, to sú také, také frázy obyčajné. Nuž a úplne na záver mi dovoľte, lebo ja som tiež zo Žilinského kraja a urobili sme toho, myslím si, že veľmi veľa. Vy ste prišli a sa snažíte už tretí rok čosi, ale nie je nič vidieť. Povedzte mi, koľko teda tých diaľnic idete v Žilinskom kraji postaviť? Aspoň kilometer mi ukážte v programovom vyhlásení vlády, že ste si tam dali. Ale len povedať, že s tým nejako pohnete, no som zvedavý na konci štvorročného obdobia, ako s tým pohnete.
Laššáková, Jana, podpredsedníčka NR SR (2014-02-13):
Pán podpredseda Figeľ, nech sa páči.
Karahuta, Jaroslav, poslanec NR SR (2021-11-05):
Ďakujem za slovo, pán predsedajúci. Dovoľte na úvod trošku z inej témy, ja si myslím... (Prerušenie vystúpenia predsedajúcim.)
Paška, Pavol, predseda NR SR (2012-07-31):
Hlasujeme. (Hlasovanie.) 144 prítomných, 87 za, 30 proti, 26 sa zdržalo, 1 nehlasoval. Sme v treťom čítaní . Otváram rozpravu. Nehlási sa nikto, vyhlasujem ju za skončenú a budeme hlasovať.
Grendel, Gábor, podpredseda NR SR (2020-05-14):
Ďalší v rozprave vystúpi pán poslanec Kočiš, nech sa páči.
Halúz, Milan, poslanec NR SR (2014-06-27):
Ďakujem. Pán predseda, prosím, dajte hlasovať o postúpení návrhu zákona do druhého čítania.
Danko, Andrej, podpredseda NR SR (2024-04-30):
S reakciou poslanec Vančo.
Jurinová, Erika, podpredsedníčka NR SR (2013-09-20):
Ďakujem pekne, pán poslanec. Prerušujem rokovanie o tomto bode programu. A budeme pokračovať, opäť návrhom pani poslankyne Lucie Žitňanskej, návrhom poslankyne Národnej rady Slovenskej republiky Lucie Žitňanskej na vydanie zákona, ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon) . Návrh zákona má tlač 679, návrh na jeho pridelenie na prerokovanie výborom je v rozhodnutí č. 654. Nech sa páči.
M. Hort, podpredseda NR SR: (2009-12-02):
Pani poslankyňa Gibalová bola jediná v rozprave, a preto vyhlasujem rozpravu za skončenú. Pýtam sa teraz, pán navrhovateľ, či chcete zaujať stanovisko k rozprave. Nech sa páči.
Matovič, Igor, podpredseda vlády a minister financií SR (2022-10-20):
Čiže, kolegovia, kolegyne, dovoľte, aby som vám predstavil z poverenia vlády uviesť tento vládny návrh zákona, ktorým sa dopĺňa zákon 486 o presadzovaní práv duševného vlastníctva colnými orgánmi. Dôvodom vypracovania uvedeného návrhu zákona je Európskou komisiou plánované spustenie osobitného elektronického systému na účely prijímania a spracúvania žiadostí o prijatie opatrenia colnými orgánmi proti porušovaniu práv duševného vlastníctva pri tovare pod colným dohľadom. Po spustení predmetného elektronického systému bude možné podať takéto žiadosti len v elektronickej podobe. Návrhom zákona sa zároveň upravujú niektoré ustanovenia zákona o presadzovaní práv duševného vlastníctva colnými orgánmi na základe poznatkov získaných v aplikačnej praxi. Vážené panie poslankyne, vážení páni poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem pekne.
Ďuriš Nicholsonová, Lucia, podpredsedníčka NR SR (2016-10-21):
Pani poslankyňa Remišová, nech sa páči.
G. Gál, poslanec: (2003-02-25):
Poslanci za Stranu maďarskej koalície sú pripravení podporiť daný návrh zákona v druhom a treťom čítaní pod podmienkou, že nami pripravované návrhy zmien, ktoré chcú odstrániť nechcenú prísnosť návrhu, budú prijaté. Tieto naše pripomienky budeme iniciovať s vedomím, že súhlasíme s cieľmi návrhu zákona, aby zákonom vymedzená skupina recividistov bola potrestaná oveľa prísnejšie, ako to umožňuje právna úprava doteraz a hlavne, ako to bolo súdmi zaužívané, ale zároveň chceme, aby sila zákona zasiahla len tých, ktorí si to naozaj zaslúžia. Ďakujem za pozornosť. (Potlesk.)
Bugár, Béla, podpredseda NR SR (2010-08-06):
Pán poslanec, samozrejme, ja nemôžem reagovať na to čo ste povedali, ale súhlasím. (Smiech v sále.) Ale chcem jednu, chcem jednu vec povedať, ja som vás videl na tabuli ako posledného prihláseného do faktických poznámok a nevidel som ostatných ďalších štyroch, takže aj im, samozrejme, dávam slovo, len aby každý vedel, že prečo pokračujeme ešte vo faktických. Takže pán Podmanický.
Mierna, Anna, poslankyňa NR SR (2022-11-08):
Ďakujem pekne, pán predseda. V rozprave vystúpili dvaja poslanci, pán Gyimesi a pán Svrček, ktorí podali dva pozmeňujúce a doplňujúce návrhy. Pán predsedajúci, keďže pozmeňujúce návrhy boli podané v rámci dnešnej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
Figeľ, Ján, podpredseda NR SR (2013-04-16):
S ďalšou faktickou Ľuboš Blaha, nech sa páči.
Sulík, Richard, predseda NR SR (2010-10-20):
Ďakujem pekne. Pán poslanec Senko.
Šipoš, Michal, poslanec NR SR (2024-01-24):
Ďakujem ti, pán poslanec Horecký, za také ľudské vystúpenie. Za to, ako si spomínal aj tie ťažké situácie, ktoré si zažil v živote, a keď si to teraz dal do tej paralely k tomu, čo tu zažívame teraz, tak áno, tie situácie vyzneli, ktoré si zažil, že boli vážnejšie a že tie problémy, ktoré si mal alebo videl, tak boli omnoho tak silnejšie možno, ako teraz. Ale aj toto je vážna situácia a bude oveľa vážnejšia, keď tento zákon prejde. Ešte možno veľa poslancov vládnych si neuvedomuje, čo všetko tým spustí tá lavína, keď schvália tie trestné sadzby znížené, zrušia Úrad špeciálnej prokuratúry a určite sa tu rozmôžu rôzne ďalšie organizované skupiny a ďalšie gangy, aké možno teraz riešia v malom v Poprade. Ale čo ma zaujalo je to, ako si hovoril, že keby sme boli pekári a piekli by sme chlieb poctivo, remeselne, tak takýmto spôsobom, ako to robíme teraz v parlamente, ako prijímame tento zákon alebo vládna koalícia ho prijíma, tak toto nie je poctivá práca. Toto neni poctivé to remeslo, tak ako by to možno aj Susko, minister, chcel. No len nemôže to chcieť tak poctivo, musí konať rýchlo, na rozkaz Fica. Ale je dobré podľa mňa, že sme zabojovali ako opoziční poslanci, aj keď môžu si, áno, schváliť si to, asi si to aj schvália. Ale keby sme nebojovali, tak by to mali už dávno schválené. Už pod stromček by to mal Fico. Dnes Pellegrini by nemusel v prezidentskej kampani vysvetľovať, chodiť do Bruselu, hrať tie tanečky, že jak to oni všetko chcú v súlade so zákonom, a mali by to oveľa oveľa ľahšie. Tak je dobré, že sa o tom rokuje a... (Prerušenie vystúpenia časomerom.)
Bugár, Béla, podpredseda NR SR (2018-09-17):
Pán poslanec Gröhling.
P. Paška, predseda NR SR: (2009-12-02):
(Hlasovanie.) 141 prítomných 51 za, 69 proti, 21 sa zdržalo. Bod 3 sme neschválili.
Laššáková, Jana, podpredsedníčka NR SR (2013-03-13):
Na vystúpenie pána poslanca nie sú faktické poznámky. Nech sa páči, pán poslanec Zajac, máte slovo. Nevidím ho prítomného v sále, takže stráca, á, už je tu. Nech sa páči, pán poslanec.
Kolíková, Mária, poslankyňa NR SR (2023-03-14):
Informácia neobsahuje žiadne pozmeňujúce návrhy, pristúpime preto k hlasovaniu o pozmeňujúcom návrhu podanom v rozprave. Dajte, prosím, hlasovať o pozmeňujúcom návrhu pani poslankyne Marcinkovej.
Hrnčiar, Andrej, podpredseda NR SR (2016-10-27):
Otváram všeobecnú rozpravu. Nedostal som žiadnu písomnú prihlášku. Pýtam sa, či sa chce niekto prihlásiť ústne. Končím možnosť nahlásiť sa do rozpravy. Nech sa páči, pán poslanec Matovič.
Laurenčík, Milan, podpredseda NR SR (2022-03-22):
Vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nechce. Pani spravodajkyňa sa chce vyjadriť, nech sa páči.
Potocký, Milan, poslanec NR SR (2021-11-04):
Ďakujem za slovo, pán predsedajúci. Pán poslanec Pročko, som veľmi rád, že si ako prvý diskutujúci otvoril závažnú tému, pretože mnohí poslanci sa v tejto diskusii schovávajú za rozvoj vidieka, za ochranu pracovných miest, ale máš pravdu, mnohí mi pripadajú ako biele koníky drevobarónov a úzkej skupiny ľudí, ktorí profitujú na ťažbe dreva. Hovoríme o miliardovom biznise, miliárd eur, to znamená, že mnohí ľudia majú veľmi strach, že prídu o svoje kšefty, a som rád, že si takto otvorene na pôde parlamentu na tieto kšefty poukázal. Ďakujem.
Podmanický, Ján, poslanec NR SR (2012-10-25):
Teraz budeme hlasovať o návrhoch pána poslanca Mihála, o každom návrhu osobitne. Hlasujeme o prvom návrhu.
Paška, Pavol, predseda NR SR (2012-10-16):
Hlasujeme. (Hlasovanie.) 138 prítomných, 92 za, 46 sa zdržalo. Schválili sme vládny návrh zákona o environmentálnom overovaní. Pán poslanec Kolesík bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon o jadrovom fonde, je to tlač 230. (Hlasovanie o vládnom návrhu zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov , tlač 230.)
M. Hort, podpredseda NR SR: (2007-10-24):
A slovo má pán poslanec Alexander Slafkovský, nech sa páči.
Kéry, Marián, poslanec NR SR (2019-02-05):
Ďakujem za slovo. Pán poslanec, musím skonštatovať, že vaše vystúpenie bolo veľmi dobré, jasné, vecné, navyše ste použili veľké množstvo konkrétnych príkladov z reálneho života a to je vždy lepšie, ako keby to mali byť len nejaké abstraktné prirovnania. Súhlasím s vami, že sa jedná o veľmi dôležitú tému. Tému, ktorá dokonca nie je ani vymedzená prítomnosťou, pretože konkrétny návrh zákona prerokovávame v prítomnosti, v konkrétnom čase, v priestore, ale to ovocie zožneme až v budúcnosti. Takisto ako vám, pán poslanec, aj mne prekáža, že žijeme takú zvláštnu dobu, kde viacej hovoríme o právach zvierat, o právach ľudí, ktorí spáchali nejaký zločin, a taká dôležitá téma, ako je ochrana ľudského života, je niekde v úzadí. Tiež chcem povedať, že budem konzistentný, tak ako v minulosti, aj v tomto prípade budem hlasovať za váš navrhnutý návrh. A možno ešte pre tých, ktorí sa na to pozerajú z nejakého iného hľadiska, z právneho, tak keď sme tak pri práve, tak rímske právo je právo, z ktorého vychádzajú mnohé práva, či už na európskom kontinente, ale aj niekde inde, a v tom rímskom práve sa hovorí, že nascitur, to znamená nenarodené dieťa, má právo aj na dedenie. A to znamená, keď má niekto právo aj na dedenie, tak sa musí narodiť v prvom rade, a teda je považovaný za živú bytosť. Ďakujem pekne.
P. Hrušovský, predseda NR SR: (2004-10-26):
(Hlasovanie.) 137 prítomných, 94 za, 10 proti, 33 sa zdržalo. Návrh sme schválili. Pristúpime k tretiemu čítaniu . Otváram rozpravu. Môžete sa hlásiť do rozpravy. Nehlási sa žiaden poslanec. Vyhlasujem rozpravu za skončenú. Pristúpime k hlasovaniu   o vládnom návrhu zákona ako o celku s odporúčaním gestorského výboru... Zs. Komlósy, poslanec: Schváliť ho.
Kollár, Boris, predseda NR SR (2022-05-03):
S ďalšou faktickou pán poslanec Galis.
Gašpar, Tibor, poslanec NR SR (2024-02-08):
Hlasujeme o bode 169 druhého pozmeňujúceho návrhu poslanca Galka.
Mizík, Stanislav, poslanec NR SR (2020-11-24):
Ďakujem za slovo. Ďakujem ti, Milan, že si perfektne pomenoval situáciu. A teraz k tomu, minister povedal, no toto, toto, že vraj deň dobrých správ, to snáď nie! Žiadna dobrá správa od tejto vlády neprišla. Prišiel len chaos, postupný krach alebo zbedačovanie bežných ľudí a zvýhodňovanie tých, čo majú toho naozaj dosť. A to, čo povedal minister, že hovoria pravdu, to je snáď vrchol drzosti alebo nejaká porucha. Ďakujem.
Kiššová, Jana, poslankyňa NR SR (2011-05-26):
Ďakujem pekne za slovo. Pán kolega, spomínali ste, že si nepamätáte, kedy za posledný rok sa pri návrhu novely zákona otváralo šesť zákonov. No keby ste trošku lepšie dávali pozor, čo sa v tomto parlamente prejednáva a o čom v tomto parlamente vy hlasujete, tak stačí, že by ste si spomenuli na včerajší návrh novely zákona o používaní jazykov menšín. Tam sa otváralo 13 zákonov. Ďalšia vec, je neuveriteľné, ako jednoducho je pre opozíciu podať pozmeňujúci návrh, ktorý by vygeneroval neuveriteľne vysoké finančné prostriedky. Je to veľmi jednoduché povedať A a nepovedať B. To znamená, kde treba zobrať na toto peniaze? Vyčíslili ste vy vôbec, čo by všetko toto stálo? A viete povedať, aj kde na to zobrať peniaze? Povedal vám niekedy niekto, že ak chcete jednej skupine niečo dať, tak to najprv musíte inej skupine zobrať? Komu to máme zobrať? Komu navrhujete, aby sme zobrali tieto peniaze a dali ich tam, kde vy uvádzate týmito pozmeňujúcimi návrhmi? Ďakujem.
Figeľ, Ján, podpredseda NR SR (2014-11-28):
Ďakujem pekne. Vyhlasujem týmto rozpravu za skončenú. Pán navrhovateľ, chcete sa vyjadriť? Nech sa páči.
Mikloško, Jozef, poslanec NR SR (2015-10-01):
Áno, áno, chcem. (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2018-06-18):
Jedna faktická poznámka na vaše vystúpenie. Pani poslankyňa Grausová.
Brocka, Július, poslanec NR SR (2013-11-26):
Áno. Pani poslankyňa Vaľová, ak podporíte môj návrh, že jeden plat stačí, tak vy Humennému ušetríte nie 28-tisíc eur, ale vy ušetríte 58-tisíc eur a vás budú v Humennom voliť za primátorku do smrti. To je na pani Vaľovú. Pán kolega Martvoň, ja som, ja budem hlasovať za tento návrh o zmrazovaní platov. Ale ja som ho chcel rozšíriť, aby bol naozaj dôsledný, aby ste ho vy nezneužívali ako jedno divadlo, lebo zatiaľ to tak je. Že vy ministrom akože zmrazujete, ale pritom vy tu máte z parlamentnej činnosti zárobkovú činnosť. Pán kolega Bublavý, možno to vysvetlím lepšie a zrozumiteľnejšie, keď budem uvádzať návrh novely zákona, ktorý je na programe tejto schôdze, ak teda nepodporíte to ako pozmeňovák, lebo ja v druhom čítaní dám k tomuto vládnemu návrhu zákona pozmeňovací návrh, aby sme to presadili už teraz v skrátenom konaní. A je to vybavené. A ak ste sa pýtali, ako to má ten Uhliarik a Hudacký vyriešené, no ak by oni boli úspešní v komunálnych voľbách, tak bolo na nich, že si musia vybrať. V KDH rešpektujeme túto zásadu. Jednoducho jeden mandát. Ak by bol Hudacký županom Prešovského kraja, tak jednoducho by nebol poslancom Národnej rady. (Reakcie z pléna.) No veď vám to teraz hovorím. (Reakcie z pléna.) Také sú naše... (Prerušenie vystúpenia predsedajúcou.)
Rajtár, Jozef, poslanec NR SR (2016-09-21):
Ďakujem za slovo a ďakujem teda kolegyni Anke Zemanovej za zhrnutie. Účelom tohto návrhu zákona je naozaj uľahčiť styk s úradmi pre podnikateľov a pre živnostníkov, pretože teraz si to vyžaduje veľkú byrokraciu, ako aj teda ďalšie úkony pri podnikaní. Toto behanie, nezmyselné behanie po úradoch je spôsobené jednoducho tým, že ani tá elektronizácia, na ktorú sa dalo vyše 900 miliónov eur, neprebehla správne a máme tu každá jedna inštitúcia u nás a pod každým ministerstvom, ktoré má na starosti nejakým spôsobom firmy alebo teda aj fyzické osoby, tak máme obrovské množstvo registrov, databáz a tak ďalej. Sociálna poisťovňa má svoje, ministerstvo financií má svoje, ministerstvo vnútra má svoje a tak ďalej. A namiesto toho, aby boli tieto databázy spojené a jednoducho čokoľvek si človek rieši alebo firma rieši, tak aby iba v rámci tejto databázy bol k tomu priradený príznak alebo teda aby sa to tam zmenilo, tak z jedného úradu sa behá s papiermi do druhého úradu a je to taký kolotoč nezmyselnej byrokracie, ktorá zaťažuje aj štátnu správu, aj tých, ktorí si od tej štátnej správy potrebujú niečo vybaviť. Takže spravme minimálne takéto zjednodušenie, ktoré sa teraz dá spraviť veľmi rýchlo, pretože tieto dve databázy sú dostupné online, sú aktualizované do 48 hodín, takže dá sa to spraviť veľmi rýchlo a tento drobný krok teda prinesie väčšie, veľmi dobré zlepšenie. No a následne teda poďme sa pozrieť po celom súbore opatrení a hlavne po naozajstnej elektronizácii štátnej správy a týchto registrov a ich zlúčení, aby to celé fungovalo bez problémov.
V. Novotný, poslanec: (2005-06-29):
Národná rada Slovenskej republiky uznesením č. 1603 zo 17. mája 2005 po prerokovaní vládneho návrhu zákona o zdravotnom poistení v prvom čítaní rozhodla, že podľa § 73 rokovacieho poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 rokovacieho poriadku na prerokovanie: ústavnoprávnemu výboru, výboru pre financie, rozpočet a menu, výboru pre verejnú správu, výboru pre sociálne veci a bývanie, výboru pre obranu a bezpečnosť a výboru pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Informácia o prerokovaní zákona vo výboroch. Ústavnoprávny výbor Národnej rady prerokoval vládny návrh zákona o zdravotnom poistení dňa 14. júna 2005. Výbor neprijal platné rozhodnutie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre financie, rozpočet a menu prerokoval predmetný vládny návrh zákona dňa 13. júna a odporučil Národnej rade vládny návrh zákona schváliť s pozmeňujúcim návrhom. Výbor Národnej rady pre verejnú správu prerokoval predmetný vládny návrh zákona dňa 8. júna. Výbor neprijal platné uznesenie, pretože nebol uznášaniaschopný. Výbor Národnej rady pre sociálne veci prerokoval predmetný vládny návrh zákona dňa 7. júna 2005 a odporučil Národnej rade zákon ho schváliť s pozmeňujúcim návrhom. Výbor Národnej rady pre obranu a bezpečnosť prerokoval predmetný vládny návrh zákona dňa 14. júna a odporučil Národnej rade vládny návrh zákona schváliť s pripomienkami. Výbor Národnej rady pre zdravotníctvo prerokoval vládny návrh zákona o zdravotnom poistení dňa 14. júna a odporučil Národnej rade vládny návrh zákona schváliť s pozmeňujúcimi a doplňujúcimi návrhmi. V časti IV tejto spoločnej správy máte pozmeňujúce a doplňujúce návrhy, ako vyplynuli z rokovania výborov. Je ich dovedna 49. Nebudem ich čítať, máte ich písomne vo svojich laviciach v spoločnej správe. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 580/2004 Zb. o zdravotnom poistení vyjadrených v ich uzneseniach pod bodom III tejto správy a v stanovisku gestorského výboru odporúča Národnej rade Slovenskej republiky vládny návrh zákona o zdravotnom poistení schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 49 uvedených v časti IV tejto spoločnej správy nasledovne. O bodoch 1 až 13 a 15 až 49 spoločne s návrhom gestorského výboru schváliť ich. O bode 14 s návrhom gestorského výboru neschváliť ho. Gestorský výbor poveril spoločného spravodajcu výborov Viliama Novotného predniesť v súlade s príslušnými ustanoveniami rokovacieho poriadku spoločnú správu výborov na schôdzi Národnej rady. Predmetná spoločná správa výborov Národnej rady o prerokovanom vládnom návrhu zákona bola schválená uznesením gestorského Výboru Národnej rady pre zdravotníctvo č. 233 z 21. júna 2005. Vážený pán podpredseda, skončil som, prosím, otvorte rozpravu v druhom čítaní.
Laššáková, Jana, podpredsedníčka NR SR (2014-11-25):
Páni poslanci, chcem vás poprosiť, či ste všetci využili svoje hlasovacie právo, aby sme mohli hlasovanie ukončiť. Panie poslankyne, páni poslanci, vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem desaťminútovú prestávku. (Reakcia z pléna.) Desať stačí. (Prestávka.) (Po prestávke.)
Pročko, Jozef, poslanec NR SR (2022-03-30):
Ďakujem veľmi pekne. Hovoríte o nás ako o hlasovacích automatoch, ja keď sa pozriem doprava a vidím, ako poslušne nastúpia všetci vaši poslanci, keď vy vystúpite, ako vám mastia pupok všetci, aký ste geniálny, ako ste to geniálne povedali, ako rozprávajú, aký ste vy fantastický človek. Ako vy, pán Kotleba, zase zneužívate vojnu na Ukrajine a nešťastie ľudí, ktorým tam vraždí Putin deti, ktorým Putin naozaj likviduje majetok pre svoje mocenské ciele, ako túto utečeneckú krízu zneužívate. No áno, sú tam aj ľudia na drahých autách, ktorí, ktorí sú normálni podnikatelia, ktorí stadiaľ odišli, a vy to zneužívate zase, zase burcujete a šírite strach medzi ľuďmi. Pán Kotleba, máte v strane názov – Za Boha a za národ – ja naozaj neviem, či vy sa toho Boha nebojíte, keď toto robíte, ale asi nie. Ale moje gro celého, celej faktickej bude o tom, že vy ste tu asi sedemkrát sa točili dokola, rozprávali ste o tom, že prečo nedal Mikulec štyri milióny chudobným firmičkám z východu. Mne je ľúto, že počas pandémie boli zatvorené podniky, náš podnik sme nezatvorili a starali sme sa o ľudí poctivo, ale, pán Kotleba, tie firmičky tú logistiku nezabezpečia. Ja ročne urobím veľa akcií, robím pre 1 800 motorkárov pre 2-tisíc ľudí, pre 4-tisíc ľudí, to je taká náročná logistika. Ale ja som vás, pán Kotleba, nikdy nevidel vystúpiť, pretože pani Saková mala za svojej vlády 15,80 za jednu dávku pre utečenca v Rohovciach a Mikulec teraz má za 6,80. Ja som vás, pán Kotleba, nikdy nevidel vystúpiť proti Ficovi a jeho... (Prerušenie vystúpenia časomerom.)
Šedivcová, Viera, poslankyňa NR SR (2012-07-31):
Ďakujem. Čo sa to deje na Slovensku? – pýta sa pán podpredseda parlamentu, pán Figeľ. Iste mi ctené kolegyne, kolegovia prepáčia, že to neviem zreprodukovať s toľkým pátosom ako on. Neutekajú peniaze vám? Ja sa pýtam, komu vám? Hádam nám všetkým, našim, aj vašim voličom, pretože sú to peniaze všetkých, čiže nie je to len náš rozpočet. Je to rozpočet Slovenskej republiky. Tretia rečnícka otázka. Pán podpredseda Figeľ sa pýta, čo robíte? Nuž, čo robíme? Naprávame chyby vašej vlády. Ďakujem, to je všetko.
Šeliga, Juraj, podpredseda NR SR (2020-12-04):
Pán spravodajca, 6, 24 a 27 pozmeňujúceho návrhu pána Drdula na samostatné hlasovanie. Nech sa páči.
Bugár, Béla, podpredseda NR SR (2016-10-27):
Prezentujme sa a hlasujme. (Hlasovanie.) Prítomných 134 poslancov, za 61, proti 2, zdržalo sa 71 poslancov. Návrh nebol schválený. Vážené panie poslankyne, vážení páni poslanci, chcem vás informovať, že ešte máme na prerokovanie šesť návrhov. Budeme pokračovať tak, ako bolo rozhodnutie teraz do jednej, od jednej do druhej je prestávka, hlasovanie je najskôr o piatej. Ak by sme nestihli, samozrejme, prerokovať tieto návrhy, tak pokračujeme ďalej a potom hlasovanie je až, keď, teda vtedy, keď skončíme všetkých šesť zákonov prerokovať, až potom by sme hlasovali. Predpokladám, že to môže byť dnes. Takže ak dovolíte, budeme najprv, teda pristúpim k procedurálnym návrhom. Pán poslanec Budaj, nech sa páči.
Zmajkovičová, Renáta, podpredsedníčka NR SR (2014-02-06):
Nech sa páči, pán minister.
Golian, Ján, poslanec NR SR (2011-02-08):
Ďakujem za slovo. Chcel by som vysloviť uznanie kolegovi Feckovi za to jeho vystúpenie, pretože veľmi kompetentne vysvetlil tým poslancom, ktorých problematika zaujímala, celú genézu tohto problému a myslím si, že mnohí si mohli urobiť obraz o tom, čo sa vlastne stalo v tom roku 1997. Veľmi správne pripomenul, kto bol vtedy pri moci a kto tento zákon vyvlastňovací vlastne prijal a aké mal tento vyvlastňovací zákon dopady. Ja by som chcel upozorniť na jednu vec. Našu spoločnosť bude tento rozsudok, ktorý bol prijatý v Štrasburgu, stáť, ako už bolo spomínané, okolo 67 mil. eur. Je to úžasná suma, ktorú musíme zaplatiť za zlý zákon, ktorý bol prijatý v roku 1997. Povinnosťou zaplatiť túto sumu je splnomocnený alebo poverený Slovenský pozemkový fond, ktorý musí tieto finančné prostriedky uhradiť, samozrejme, v závislosti na tom, koľkí vlastníci sa prihlásia do termínu, ktorý je stanovený v tomto vládnom návrhu zákona. Na Slovenský pozemkový fond je toho kladené v poslednom čase dosť veľa, lebo aj novelou zákona č. 229 bol Slovenský pozemkový fond zaviazaný pri reštitučných nárokoch vyplácať tých reštituentov, ktorí majú nároky, myslím, že do 400 metrov štvorcových. Tá suma bola kvantifikovaná na okolo 20 mil. eur. Treba si uvedomiť, že tento dopad toho zákona bude taký, že pozemkové úpravy nebude veľmi z čoho v budúcnosti možné financovať, pretože Slovenský pozemkový fond s takou veľkou sumou v súčasnosti nedisponuje, aby to mohol splniť.
Grendel, Gábor, podpredseda NR SR (2021-06-18):
Ďakujeme, pani poslankyňa. Teraz v rozprave vystúpi pán poslanec Vladimír Bilčík.
Vetrák, Milan, poslanec NR SR (2021-09-30):
Ďakujem za slovo. Ja v prvom rade oceňujem pána poslanca Baránika, že sa vyjadril aj k tomu, že tie názory aj to, že to častokrát iskrí na ústavnoprávnom výbore medzi ním a pánom generálnym prokurátorom, či už to bolo pri vypočúvaní, alebo teraz nedávno, keď sme si ho pozvali na výbor k tejto výročnej správe a k aktuálnej situácii, nevychádza z toho, že by tam bol nejaký osobný spor medzi nimi, ale ja si to tiež tak vysvetľujem, že sú tam úplne že diametrálne odlišné náhľady na to, ako, aké by malo byť postavenie prokuratúry, postavenie generálneho prokurátora, a potom tá celková jeho nespokojnosť s tým, že ešte takýto typ prokuratúry na Slovensku vôbec existuje. Čiže ja len naozaj som aj rád, že si to takto vysvetlil, lebo ja to takto vnímam, len ono to naozaj niekedy v tých diskusiách vyzerá, ako keby to bolo niečo osobné, ale ja som ani z jednej strany nevnímal, že by tam bolo niečo osobné. Ja sa k niektorým veciam, ktorých si sa dotkol, vyjadrím potom vo vlastnom vystúpení. Aj ten včerajší rozsudok Ústavného súdu, ktorý jednoznačne konštatoval, že všetky úpravy, ktoré sme robili vo vzťahu k prokuratúre v minulom roku, boli v súlade s ústavou, a napriek tomu tu už druhý deň počúvame zo strany opozičných poslancov, ako, aký je tu, aký tu nie je právny štát, ako tu devastujeme právny štát, ako tu zavádzame nejaké neústavnosti, proste takéto účelové vyhlásenia, politikárčenie. A som rád, že si na to upozornil, že to tak nie je. Ja sa tomu ešte budem tiež venovať potom podrobnejšie vo svojom vystúpení. No a k tým ďalším veciam. Áno, ja som sa zamýšľal nad tým, že či v tej správe má byť to, že ako pán generálny prokurátor robí poriadok s tými nehodnými a nepoctivými prokurátormi, ktorých na prokuratúre má, a to, že ich tam má, to vieme všetci. Podľa mňa to vie aj on, ale naozaj to nie je napríklad ani v tej správe špeciálneho prokurátora. Otázka je, že či to je taký kľúčový moment, pre ktorý by sme mali tú správu odmietať. Ja si to osobne nemyslím, ale rád by som naozaj vedel, že ako ideme robiť poriadok, lebo preloženie na legislatívne oddelenie povedzme, to podľa mňa nie je poriadok, urobenie poriadku s tým... (Prerušenie vystúpenia časomerom.)
P. Hrušovský, predseda NR SR: (2005-12-15):
(Hlasovanie.) 123 prítomných, 76 za návrh, 17 proti, 28 sa zdržalo, 2 nehlasovali. Návrh sme schválili. Teraz poprosím pána poslanca Gábora Gála, aby z poverenia  ústavnoprávneho výboru Národnej rade predložil návrhy hlasovaní k návrhu skupiny poslancov na vydanie zákona, ktorým sa mení zákon č. 757/2004 Z. z. o súdoch a o zmene a doplnení niektorých zákonov, ktorý prerokúvame ako tlač 1395. Pani profesorka Tóthová, pani poslankyňa Tóthová!
Jarjabek, Dušan, poslanec NR SR (2013-09-25):
Ďakujem za slovo, pani predsedajúca. Ja by som možno pokračoval tam, kde skončil pán poslanec Jasoň, Jasaň. Ja myslím, že taká situácia tuná už bola v tomto parlamente, že tuná bolo veľmi veľa nezaradených poslancov a bolo to napr. vtedy, keď tu bolo druhé obdobie, druhé obdobie vlády Mikuláša Dzurindu, keď tu bola menšinová vláda a bolo tuná niekoľko nezaradených poslancov, myslím, že dokonca jedna štvrtina v tomto parlamente, ktorí vytvorili samostatný klub. Ale musia sa dohodnúť. To v tom rokovacom poriadku je aj teraz. Tu netreba nič novelizovať, tu sa treba len dohodnúť. Ide o to, že či tí poslanci sú schopní sa dohodnúť alebo či sú to individualisti, z ktorých každý hrá sám za seba. Nebudem to komentovať, samozrejme, ďalej. To je jedna vec. Druhá vec je, že zaujímavé pre mňa je to, že k tomuto rokovaciemu poriadku nevystupujú napríklad poslanci KDH, SDKÚ alebo MOST – HÍD. Veľmi, veľmi teda emotívne k tomu vystupujú nezaradení poslanci alebo poslanci OĽaNO. To je opäť tiež jedna taká záležitosť, čo by si teda normálny smrteľník mohol všimnúť. To znamená, vráťme sa kvôli, vráťme sa k meritu veci. Prečo vlastne prišlo k tejto situácii, že SMER po dohode, samozrejme, dal návrh na zmenu rokovacieho poriadku? Lebo istí neštandardne sa chovajúci jedinci priniesli do tohto parlamentu isté neštandardné spôsoby, na ktoré rokovací poriadok nepamätá. Nová situácia, ktorú treba riešiť. A to vidíte aj podľa tej diskusie, pre koho je táto nová situácia zaujímavá a pre koho nie. Pre tie štandardné strany, ktoré v tomto parlamente sú, určite nie a vidieť to na počte tých diskusných príspevkov. Ďakujem za pozornosť.
Laurenčík, Milan, podpredseda NR SR (2020-11-25):
Chce sa vyjadriť k rozprave pán spravodajca? Nie. Prerušujem rokovanie o tomto bode programu. Vážené panie poslankyne, vážení páni poslanci, nasledujúcim bodom programu je prvé čítanie o návrhu poslancov Mariana Kotlebu, Rastislava Schlosára, Milana Mazureka, Marka Kotlebu a Miroslava Suju na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencie a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov. Návrh zákona je pod tlačou 253, návrh na jeho pridelenie na prerokovanie výborom je v rozhodnutí č. 275. Dávam slovo poslancovi Milanovi Mazurekovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Mazureka, Marka Kotlebu a Miroslava Suju na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , tlač 253.)